cyanic-selkie/wikianc huggingface dataset:
Greifswalder SV 04
Geskiedenis
Tydens die Derde Ryk het die klub op die hoogste vlak meegeding in die Gauliga Pommeren-Wes. Na die Tweede Wêreldoorlog is die klub herstig as SC Greifswald en dit is hierna in tipies Oos-Duitse styl verskeie kere herdoop en herstig met nuwe name (kyk hieronder). Die klub het die grootste gedeelte van die tyd voor Duitse hereniging op die tweede vlak in die DDR-liga deurgebring. Na die Duitse hereniging het die klub weer sy vooroorlogse naam teruggeneem, maar soos vele ander klubs uit die Ooste het dit finansieel gesukkel. In 2003 is die klub insolvent verklaar en moes dit ontbind. 'n Opvolger, ESV Empor Greifswald, is onmiddellik gestig en op 1 Januarie 2004 het dit met SSV Grün-Schwarz Greifswald en Greifswalder SV 98 saamgesmelt om die huidige klub te vorm.
Muscovy Company
Muscovy Company
Aan die Muscovy Company is die monopolie op handelsregte met Moskowië toegeken wat tot 1698 bestaan het. Maar ook daarna het die handelsonderneming voortbestaan tot die Russiese Rewolusie in 1917. Die 18de eeu, waartydens ekonomiese betrekkinge tussen die twee lande hul hoogtepunt bereik het, was die goue tydperk van die Britse handel met Rusland. In ooreenkomste, wat tussen die partye aangegaan is, is 'n verskeidenheid voorregte aan die Russia Company toegeken. Een van die belangrikste ooreenkomste is in 1734 tydens die bewind van tsarin Katharina die Grote gesluit, met verreikende voorregte wat later verskeie kere bevestig is. Wanneer sy handelsbelange deur politieke maatreëls geraak sou kon word, het die kompanjie ook lobbiewerk vir sy saak in die Britse parlement gedoen.
Akademiese navorsing in die vroeë 21ste eeu, wat veral deur Gigliola Pagano de Divitiis en Marie-Christine Engels gedoen is en onder meer op Italiaanse bronne steun, gooi lig op handelsbetrekkinge en -strome tussen Rusland en die Mediterreense wêreld. So het Engelse handelsaktiwiteite daartoe bygedra dat Russiese handelsgoedere soos leer en kaviaar in die eerste helfte van die 17de eeu in groter hoeveelhede op Italiaanse markte, veral dié van Livorno, beskikbaar geword het.
Historiese en politieke agtergrond
Kiëf-Roes verskyn vanaf die 13de eeu op Engelse kaarte, terwyl Engelse skrywers kleurryke beskrywings gelewer het van die Mongools-Tataarse inval en hul plundering van Great Russ - historiese gebeure waardeur handelsbetrekkinge tussen Engeland en Rusland eeue lank onderbreek is.
Heruitvoere
Ná dekades van stagnasie het Engeland handelsbetrekkinge met Turkye (in 1581) en die Levant (1592) hervat - 'n proses waarin die Muscovy Company 'n belangrike rol gespeel het. Blykbaar het die kompanjie daarin belang gestel om sy portefeulje van tradisionele Engelse uitvoergoedere soos lakens en onedele metale aan te vul met 'n groter verskeidenheid aantreklike invoergoedere uit ander lande.
Dubbelbreking
Dubbelbreking is 'n buitegewone vorm van breking van lig wat optree indien 'n ligstraal op 'n deursigtige kristal val wat 'n simmetrie het wat laer as kubies is.
Vorme
Dubbelbreking kan ook in isotrope materiale optree indien daar spanning daarop aangebring word of ingebou is.
Voeding
Vitamiene
Vitamiene word in twee groepe verdeel, naamlik wateroplosbaar (B-kompleks en vitamien C) en vetoplosbaar (vitamiene A, D, E en K) en, al word klein hoeveelhede daagliks benodig, is dit belangrik vir goeie gesondheid. Die gesamentlike rol wat die 13 vitamiene speel, sluit onder meer in:
Minerale
Al het ’n mens daagliks slegs klein hoeveelhede minerale nodig, is dié mikro-nutriënte noodsaaklik vir die groei en instandhouding van die liggaam en ook selvloeistof. Dit is anorganies van oorsprong: plante neem dit in deur water en die grond en diere neem dit deur plante te eet of diere wat planteters is. Minerale sluit in magnesium, kalium, natrium, fosfor en kalsium.
Internasionale Kode van Benamings vir alge, fungi en plante
Die Internasionale Kode van Benamings vir alge, fungi en plante is ’n stel reëls en aanbevelings met betrekking tot die naamgewing van plante, fungi en ander plantkundige organismes. Dit was voorheen bekend as die Internasionale Kode van Plantkundige Benamings; dit is in Julie 2011 verander met die aanvaarding van die nuutste weergawe, die Melbourne-kode.
Hoofletters word nie in die laaste deel van die naam gebruik nie om aan te dui alge, fungi en plante is nie amptelike name van klades nie, maar dui op ’n groep organismes wat histories onder dié name bekend is. Daar is aparte voorskrifte vir sekere groepe, soos fossiele.
Hidra (mitologie)
Die tweede taak van Herakles
Die verhaal word in besonderhede vertel in die Bibliotheca: Toe Herakles besef hy kan die Hidra nie so doodmaak nie, het hy Iolaus se hulp ingeroep. Dié het met die idee vorendag gekom om die nekstompies te skroei om te keer dat die koppe teruggroei. Toe Hera sien Herakles wen die stryd, het sy ’n enorme krap gestuur om sy aandag af te lei. Herakles het dit met sy kragtige voet vermorsel. Die Hidra se laaste kop is afgekap met ’n swaard wat Atena vir hom gegee het.
Toe Euristeus uitvind dit was Iolaus wat die nekstompies doodgeskroei het, het hy nie dié taak as een van die aanvanklike 10 erken wat Herakles moes uitvoer nie omdat hy hulp gehad het. Dié mitiese element is ’n poging om die verskil te verduidelik tussen die antieke 10 take van Herakles en die meer onlangse 12 take.
Juan Fernández-eilande
Die eilande is hoofsaaklik bekend as die plek waar die agtergelate matroos Alexander Selkirk van 1704 af langer as vier jaar gewoon het – dit was vermoedelik die inspirasie vir Daniel Defoe se boek Robinson Crusoe. Die meeste van die bewoners woon in die hoofstad, San Juan Bautista, aan die noordkus van Robinson Crusoe-eiland. Daar was in 2012 sowat 900 bewoners.
Swartruggens
Swartruggens is 'n dorp in die ooste van die Noordwesprovinsie, in Suid-Afrika. Dis aan die Elandsrivier geleë en die N4 loop deur die dorpie.
Kolomna
Kolomna (Russies: Коло́мна) is 'n stad in die Russiese Federasie met 144 707 inwoners (2013). Die antieke stad is in die Moskou-oblast, geleë by die samevloei van die Moskwa- en die Okarivier. Die stad is in 1177 gestig. Dit is tans die administratiewe sentrum van die Kolomenski-distrik van die Moskou-oblast.
Pilanesberg- Nasionale Park
Pilanesberg- Nasionale Park is noord van die groot dorp Rustenburg in die Noordwesprovinsie van Suid-Afrika geleë. Dit lê in die oorgangsone tussen die droë Kalahari en die Laeveld en het diere wat in albei streke tuis is. Dit beskik oor die Groot vyf, asook bastergemsbokke, basterhartbeeste en meer as 360 voëlspesies. Die park is geleë in 'n ou vulkaankrater wat 1,2 miljard jaar gelede gevorm is.
Bloemfontein (kiesafdeling)
Bloemfontein was 'n kiesafdeling van die Suid-Afrikaanse Volksraad vanaf die eerste algemene verkiesing op 15 September 1910 ná Uniewording op 31 Mei daardie jaar.
Windswaels
Die windswaels en die kolibries behoort tot die orde Apodiformes, wat voorheen as die Micropodidae bekend gestaan het en in 2 subordes ingedeel word. Die kolibries behoort tot die suborde Trochili en die familie Trochilidae. Hulle word slegs in tropiese gebiede en nie in Suid-Afrika aangetref nie. Die windswaels behoort tot die suborde Apodi en die familie Apodidae (voorheen as die Micropodidae bekend).
Windswaels
Die windswaels (familie Apodidae) is die grootste groep in die suborde Apodi. Die familie word in 2 subfamilies ingedeel: die Aponinae, wat sagte sterte het, en die Chaeturinae of stekelstertwindswaels. Die voëls se stertvere eindig in 'n kaal skag, wat die voëls stut wanneer hulle teen 'n rots of 'n boom rus. Windswaels vlieg besonder goed en hulle is waarskynlik die vinnigste voëls ter wêreld.
Daar is bewys dat hulle teen 110 km/h vlieg, maar onbevestigde waarnemings het getoon dat hulle selfs met ŉ snelheid van 300 km/h kan vlieg. Die neste word meestal in 'n hol boomstam of teen 'n rotswand gebou, hoewel die skoorsteenwindswaels (Chaetura pelagica) van Europa hul neste verkieslik in skoorstene maak. Die Temminck-windswaels (Cypseloides senex) verkies om hul neste in grotte agter watervalle te bou en die voëls moet dus deur die watergordyn vlieg om hul kuikens te bereik.
Hulle broei egter in Europa. Standvoëls soos die swartwindswael (Apus barbatus) hou in Suider-Afrika, hoewel hulle baie binne die gebied rondtrek. Die Europese windswael trek altyd na gebiede waar dit somer is, omdat vlieënde insekte slegs in warm gebiede volop is. Die voëls kom in Maart in groot swerms bymekaar en trek dan na Europa sodat hulle die gebied in April of Mei kan bereik. Hier bou hulle hut neste teen 'n vertikale vlak en na die voltooiing daarvan is hulle baie aggressief.
1594
Die jaar 1594 was 'n gewone jaar wat volgens die Gregoriaanse kalender op 'n Saterdag begin het. Dit was die 94ste jaar van die 16de eeu n.C. Soos ander gewone jare het die jaar 12 maande, 52 weke en 365 dae gehad.
Jacobus Coetsee
Daar is die eerste melding van hom gemaak omstreeks 1760 toe hy op Piketberg in die Wes-Kaap gewoon het en 'n reis onderneem het na die noorde op soek na olifante. Coetsee het omstreeks 1762 op die Oranjerivier afgekom, 17 jaar voor die rivier amptelik sy naam by kolonel Jacob Gordon gekry het. Hy het die loop van die rivier ongeveer 80 km ver gevolg en was die eerste kolonis om betroubare inligting terug Kaap toe te bring.
NG gemeente Wynberg
Die NG gemeente Wynberg is die 20ste oudste NG gemeente in die destydse Kaapprovinsie en die derde oudste in die Kaapstadse metropolitaanse gebied, naas NG gemeente Kaapstad (1665) en NG gemeente Durbanville (1826). Dr. Abraham van der Merwe, indertydse moderator van die Kaapse Kerk, het Wynberg in 1954 met die gemeente se 125ste verjaardag as "die oudste voorstedelike gemeente in die Kaapse Kerk" beskryf; dus ook in die hele NG Kerk.
Stigting
Op 20 September 1829 is die nuwe gemeente amptelik tydens 'n diens met 'n leerrede na aanleiding van 2 Kor. 4:5 aan die huis van Egbert Andreas Buyskes, van De Onder Schuur onder amptelike toesig van sir John "geconstitueerd en ingezegend" deur dr. Abraham Faure. De Onder Schuur is in 1831 tot Westbrooke herdoop nadat Buyskes bankrot gespeel het en dit moes verkoop. In later jare was dit die somerwoning van sommige Kaapse goewerneurs, later die ampswoning van die goewerneurs-generaal en eindelik staatspresidente. In 1995 het pres. Nelson Mandela, wat in die herehuis gewoon het, die naam verander na Genadendal. Dis geleë op die Groote Schuur-landgoed, ook binne die gemeente Rondebosch se grense. Ná die amptelike stigting is die kerkraadslede bevestig. Net daarna is die eerste kerkvergadering gehou met die konsulent as voorsitter. Die nuwe kerkraadslede was teenwoordig en op hulle versoek, ook sir John. In November 1832 het die kerkraad van Wynberg 'n skrywe ontvang van die ringskriba, ds. G.W.A. van der Lingen, leraar van die Paarl, met 'n beskrywing van die grense van die gemeente.
Eerste kerk
Op die eerste vergadering van belangstellende lidmate, op 7 Julie 1829, was daar sprake dat 'n kerkgebou opgerig sou word tussen die plase van V.A. Schönnberg en J. Letterstedt, en dat albei van die here vir dié doel 'n stuk grond sou afstaan. Op latere vergaderings is die vraag geopper of die kerkgebou aan "die Driekoppen" of aan "die Wynbergen" opgerig moes word. (Driekoppen, die huidige Mowbray, is so genoem omdat op ’n keer drie tereggesteldes se kop daar in die openbaar vertoon is, soos destyds die gebruik was.) Met die afstigting is die saak vereers agterweë gelaat.
Ring van Wynberg
Wynberg verleen ook sy naam aan 'n ring van die NG Kerk. In 1979 het die ring 14 gemeentes gehad, te wete Rondebosch, Pinelands, Die Vlakte, Keurboom, Wynberg, Wynberg-Militêr, Van Riebeeck, Ottery, Plumstead, Southfield, Zwaanswyk, Constantia, Vishoek en Simonstad, voordat Vishoek 'n afsonderlike ring geword het. In latere jare is Vishoek en Wynberg weer een gemaak. Sedert 1979 is vyf gemeentes by buurgemeentes ingelyf. In April 1989 is Die Vlakte deels by Rondebosch, Van Riebeeck en Keurboom ingelyf. In Desember 1990 is Keurboom by Rondebosch ingelyf, eers Van Riebeeck en toe Southfield by Plumstead en later Wynberg-Militêr by die moedergemeente. Die ring het tans (2016) 10 gemeentes en strek van Pinelands in die noorde tot by Simonstad in die suide.
Eerste leraars
duimnael|regs|160px|Dr. [[Philip Eduard Faure|P.E. Faure, eerste leraar.]]
John X. Merriman
Politieke loopbaan
In 1908 het sy South African Party saam met die Afrikanerbond beheer van die Kaapse Wetgewende Vergadering verkry, en hy het as eerste minister van die Kaapkolonie gedien van 1908 tot en met Uniewording op 31 Mei 1910.
Tetsuya Asano
Tetsuya Asano (gebore 23 Februarie 1967) is 'n voormalige Japannese sokkerspeler. Hy het vir die Japanse nasionale sokkerspan uitgedraf.
Pous Gregorius VII
Biografie
Pous Gregorius VII is gebore as Hildebrand van Sovana (Ook Ildebrando Aldobrandeschi de Soana) ongeveer in 1023 in Sovana, Italië. Op 22 April 1073 volg hy Pous Alexander II op en regeer tot sy dood op 25 Mei 1085. Hy word opgevolg deur Pous Victor III. Die naam ‘Gregorius’ beteken 'wagter'.
Callyspongia spongionelloides
Callyspongia spongionelloides is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Angela Hewitt
Persoonlike lewe
Nadat Hewitt vanaf 1978 tot 1985 in Parys gewoon het, het sy na Londen verhuis, welke sedertdien haar hoofblyplek is. Sy is tans woonagtig in Italië.
Keats House
1814–1816
Restourasie
Korund
Struktuur
Korund is die argetipe van die D5-tipe struktuur van die strukturbericht-klassifikasie.
Benmore Gardens
Benmore Gardens is 'n klein voorstad van Johannesburg, Suid-Afrika wat in die noordelike deel van die stad geleë is.
Regency
Cheltenham in Gloucestershire maak vanweë sy ryk erfenis aan Regency-boukuns daarop aanspraak dat dit die mees volledige Regency-nedersetting in Engeland is. Die plaaslike sinagoge is deur die bekende kunshistorikus en argitektuurkritikus Nikolaus Pevsner as een van die "beste" nie-Anglikaanse godsdienstige geboue in Groot-Brittanje beskryf. Daarnaas word kenmerkende voorbeelde van Regency-boukuns ook in Royal Leamington Spa in Warwickshire aangetref, veral in dele van The Parade, Clarendon Square en Landsdowne Circus.
Callyspongia stellata
Die spons behoort tot die genus Callyspongia en tot die familie Callyspongiidae. Die wetenskaplike naam van die spesie is die eerste keer geldig gepubliseer in 1980 deur Bergquist & Warne.
Roek
Lewenswyse
Roeke leef in kolonies, in neste wat dig bymekaar in 'n paar boomtoppe gebou word; hierdie kolonies kan baie groot word.
Verspreiding
Die roek kom voor in Europa, vanaf Ierland in die weste tot die Altaisteppe in die ooste, en van Noord-Spanje tot in Denemarke en Suid-Swede. In Nieu-Seeland is die voël deur die mens ingevoer en word nou daar hewig bestry.
Noël Coward
Lewensloop
Tydens die Tweede Wêreldoorlog het Coward vrywillig by die Britse propagandakantoor in Parys gewerk. Hy was ook by die Geheime Diens betrokke en het sy invloed probeer gebruik om die Amerikaanse publiek en regering te oorreed om Brittanje te help.
Begrafnissuikerbos
Die begrafnissuikerbos (Protea longifolia) is 'n blomdraende struik wat aan die bekende Protea genus behoort. Die plant is endemies aan Suid-Afrika en staan ook bekend as die langblaarsuikerbos. Dit kom vanaf Du Toit’s Kloof tot by Riviersonderend en Bredasdorpberge en op die Elim-vlakte voor en is deel van die fynbos-bioom. Die plant is regop of kan kruip en word 1.5 m hoog en blom van Mei tot September.
Galery
<Gallery> Protea longifolia (5).JPG Protea longifolia 1DS-II 1-9442.jpg Protea longifolia flower pink.JPG Protea longifolia.JPG </Gallery>
John Cranko
Lewensloop
John Cyril Cranko is op 15 Augustus 1927 in Rustenburg gebore. As kind het hy graag poppespele aangebied. Hy het sy vroeë balletopleiding in Kaapstad onder Dulcie Howes ontvang. In 1945 het hy sy eerste werk vir die Kaapstadse Balletklub gechoreografeer. Daarna het hy na Londen verhuis en in 1946 aan die Sadler's Wells Balletskool studeer. In November 1947 het hy sy eerste rol saam met die Sadler's Wells Ballet opgevoer. In 1961 emigreer hy van die Verenigde Koninkryk na Stuttgart in Duitsland, waar hy as die direkteur van die Stuttgart Ballet aangestel is.
Jonathan Werner Juel
Jonathan Werner Juel (gebore 13 Februarie 1997) is 'n Deense akteur. Hy is bekend vir sy rolle in die rolprente Oskar & Josefine (2005) en Karla's World (2007), en in die televisiereeks Jesus & Josefine (2003).
Gradeboog
Grade word soos volg aangedui:
Voorbeelde
3. Kyk by watter grade-indeling die ander been van die hoek lê. Onthou om op die middelste skaal te kyk, want ons begin regs by 0°  op die gradeboog.
4. Dit lê by die langste 125 ste grade-indeling.
Tagtigjarige Oorlog
Die Tagtigjarige Oorlog breek uit toe Nederlandse rebelle onder leiding van Lodewyk van Nassau Friesland in die Slag van Heiligerlee binneval op 23 Mei 1568.
Neubabelsberg
duimnael|regs|250px|Uitsig oor die Griebnitzmeer na [[Berlyn]] duimnael|regs|250px|Truman-villa in Neubabelsberg. Hier het die Amerikaanse president [[Harry S. Truman in 1945 sy toestemming vir die atoombom-aanval op Hirosjima gegee]]
TSV Altenholz
Alhoewel die sportklub al op 15 November 1923 gestig is, het die klub eers in 1965 'n sokkerafdeling gekry. Die sokkerafdeling moes egter nog altyd tweede viool speel teen die handballers en kort hierna het die sokkerafdeling hulle eie klub gestig, genaamd VfL Altenholz. VfL Altenholz het egter kort voor lank ontbind en voor die einde van 1966 het die sokkerspelers weer teruggekeer na die moederklub.
Julia-skepper
'n Julia-skepper (of Julia Skimmer soos dit in Engels bekend staan), is 'n naaldekoker, Orthetrum julia, en behoort tot die familie van Libellulidae.
Marietjie de Jongh
Skryfwerk
“Braam en die engel” is waarskynlik haar bekendste werk. Die mense van die streek van Wale het verleer om te lag omdat hulle geteister word deur allerlei rampe. In die sanderige dorpie, Anker, is daar net een uur per dag wat ’n stormwind nie waai nie en in daardie uur moet die mense inderhaas die berge stof uitvee. ’n Onbeholpe engel, Hennerik, word aangestel om die gemeenskappe te help, maar net die verstote kind Braam en ’n koei kan hom sien. Saam begin hulle die moeisame taak om die gemeenskappe te red en eindelik is dit Braam se kinderlike geloof en onskuld wat hulle die oorwinning laat behaal. Saam met die engel beveg Braam die Bose, wat in verskeie gedaantes optree, terwyl beide Braam en die engel geteken word met tipies menslike emosies. Die verhaal het treffende allegoriese verwysings na Bybelse waarhede en boodskappe. In 1992 word “Braam en die engel” bekroon met die Alba Bouwer-prys en dit word in dieselfde jaar eervol vermeld tydens die toekenning van die C.P. Hoogenhout-prys. Hierdie boek word ook in Engels vertaal as “Brahm and the angel”.
Canon EOS 50D
Canon het die kamera op 6 Oktober 2008 vrygestel.
Oorsig en funksies
Die 50D het 'n hoër piekseltelling (15.1 megapieksels), vandaar die hoër skietresolusies as sy voorganger, en soos die 40D, het dit 'n 14-bit RAW-formaat.
Straatsburg
Geskiedenis
In 1770 en 1771 het die bekendste Duitse digter, Johann Wolfgang von Goethe, aan die Universiteit van Straatsburg gestudeer. Die stad was in dié tydperk een van die sentrums van die literêre beweging Sturm und Drang, en digters soos Jakob Michael Reinhold Lenz en Johann Gottfried von Herder het hier gewoon. In die tyd van die Franse Rewolusie het Claude-Joseph Rouget de l'Isle op 25 April 1792, tydens 'n dinee wat deur die burgemeester Frédéric de Dietrich georganiseer is, die nuwe Franse volkslied Marseillaise in Straatsburg gekomponeer. Die stad was later ook 'n toevlugsoord vir Duitse rewolusionêres soos die digter Georg Büchner.
Canon EOS 50D
Verbeterings
Die 50D kan aangekoop word as slegs 'n kas, of in 'n pakket met 'n nuwe EF-S 18-200mm 3.5-5.6 IS lens of die ouer EF 28-135 3.5-5.6 IS USM lens.
Valentynsdag
Valentynsgedigte
Daar word egter ook beweer dat Chaucer glad nie 14 Februarie in gedagte gehad het toe hy die vers neergepen het nie, maar eerder 3 Mei, 'n dag wat na Valentyn van Genua vernoem is. Rondom 14 Februarie is dit bowendien een van die koudste tye van die jaar in Engeland, en paar daar geen voëls nie.
5 Desember
5 Desember is die 339ste dag van die jaar in die Gregoriaanse kalender (340ste in skrikkeljare). Daar volg nog 26 dae in die res van die jaar.
Jacques Perk
Finale jaar, Joanna
In 1881, terwyl hy voorberei het op die huwelik van sy suster, het Perk die bruidegom se suster, Joanna Blancke, ontmoet, en passievolle briewe aan haar begin rig. Hy het 'n poging aangewend om sy Mathilde-siklus - met haar in die hoofposisie - te herskep, maar sy het egter al sy aandag begin opeis. Hy het ook sy vriendskap met Kloos beëindig. Joanna was verloof aan 'n ander man, en terwyl sy daardie verlowing verbreek het, het sy in haar eensaamheid bewys dat sy vir hom ontoeganklik was. Hy het probeer om die gaping tussen hulle te oorbrug deur te skryf en in die hoop om haar op die manier te oortuig. Hy het teen die einde van 1881 'n siklus getiteld Eene helle- en hemelvaart  gepubliseer wat 'n aantal sonnette uit die Mathilde-siklus ingesluit het wat vir Joanna herskryf is. Sy gedig "Iris", wat deur Shelley beinvloed is, is kort voor sy dood gepubliseer. Die gedig is aan aan Joanna gewy. Die slotlyne daarvan spreek van eensaamheid, begeerte en dood. Joanna se reaksie op Perk se uitings van sy gevoelens vir haar is nie bekend nie. Aan die einde van September het Perk ongesteld geword nadat hy op die Amstelrivier geroei het. Hy het koors opgedoen. Intussen was sy letterkundige prestige aan't toeneem: Joseph Alberdingk Thijm en Vosmaer het sy werk geloof; laasgenoemde het sover gegaan as om hom met Dante Alighieri te vergelyk.
Antoine-Henri Jomini
Antoine-Henri, Baron Jomini (6 Maart 1779 – 24 Maart 1869) was 'n Switserse offisier wat in die Franse en later in die Russiese leër diens as 'n generaal gedoen het, en een van die mees bekende skrywers oor die Napoleontiese oorlogstrategie. Jomini se idees was standaard teks by militêre akademies; die Verenigde State se Militêre Akademie by West Point is 'n prominente voorbeeld. Sy teorieë het vermoedelik baie offisiere beïnvloed wat later in die Amerikaanse Burgeroorlog gedien het.
Vroeë lewe en besigheidsloopbaan
Jomini is op 6 Maart 1779 in Payerne in die kanton Vaud, Switserland, gebore, waar sy vader as burgemeester gedien het. Die Jominis "was 'n ou Switserse familie" van oorspronklik Italiaanse afkoms met 'n besliste pro-Franse uitkyk. As 'n jong seun was Jomini "gefassineer deur soldate en die kuns van die oorlog" en hoop om by die weermag aan te sluit, maar sy ouers het hom tot 'n loopbaan in die besigheid gedwing. As gevolg hiervan het Jomini op 14-jarige ouderdom by 'n besigheidskool in Aarau ingeskryf.
Russiese leër
Dit was eintlik soos om te dros en dit is so deur baie in die Franse leër beskou, en selfs deur sommige van sy nuwe kamerade. Dit moet egter in Jomini se verdediging ook waargeneem word dat hy jare lank 'n dormante kommissie in die Russiese weermag gehad het en dat hy geweier het om deel te neem aan die inval van Rusland in 1812. Meer belangrik, 'n saak waaroor Napoleon kommentaar gelewer het, was die feit dat hy 'n Switserse burger was, nie 'n Fransman nie.
In 1815 was hy saam met tsaar Aleksander I van Rusland in Parys en het hy tevergeefs probeer om die lewe van sy ou bevelvoerder Ney te red. Die verdediging van Ney het amper Jomini se posisie in die Russiese diens gekos. Hy het egter daarin geslaag om die weerstand van sy vyande te oorkom en neem deel aan die Kongres van Wene.
Werke en invloed
"Oorlog in sy algemene indruk is NIE 'n wetenskap nie, maar 'n kuns. Strategie, in die besonder, kan inderdaad gereguleer word deur vaste wette wat soortgelyk is aan dié van die positiewe wetenskappe nie, maar dit is nie waar van die oorlog as geheel beskou nie. Onder meer kan gevegte genoem word, wat dikwels onafhanklik van wetenskaplike samestellings is, en hulle kan wesenlike dramatiese, persoonlike eienskappe en inspirasie word en duisend ander dinge is dikwels die beheerende elemente daarvan. Die passies wat die massas agiteer wat in botsing gebring word, die oorlogsugtige eienskappe van hierdie massas, die energie en talent van hul bevelvoerders, die gees, min of meer oorlogsugtig, van nasies en epoge, in 'n woord, alles wat kan genoem word die poësie en metafisika van die oorlog, sal 'n permanente invloed op sy resultate hê."
NG gemeente Glen Lynden
Ontstaan
Omdat sowel Afrikaans- as Engelssprekendes sterk verlang het na 'n eie gemeente, het hulle in 1826 'n versoekskrif aan die regering gerig om 'n predikant en kerkgeboue. As reaksie op die gunstige antwoord is op 5 Januarie 1827 – die stigtingsdatum van die gemeente – 'n bestuurskomitee gekies vir die benoeming van 'n predikant en die beplanning van die geboue.
In 1855 is Bedford as dorp tussen Glen Lynden en Adelaide aangelê. En van toe af was daar hardnekkige wedywering tussen die drie plekke om voorrang as kerksentrum te kry omdat Adelaide nie vir Bedford of Glen Lynden kon bevredig nie. Bedford het egter 'n ongelyke stryd gehad, want beide Glen Lynden en Adelaide het probeer verhinder dat Bedford in aanmerking kom, omdat nie een van hulle as gemeente sonder Bedford kon bestaan nie.
Die koms van ds. Stegmann
duimnael|links|180px|Dr. [[Andrew Murray het herlewingsdienste op Adelaide kom hou.]] Dr. Andrew Murray het in 1877 herlewingsdienste kom hou op Adelaide. In dieselfde jaar was daar ’n sware droogte en nogeens ’n Grensoorlog. In 1883 is aanhoudende droogte en in 1885 weer. Op 1 Maart 1885 word ’n algemene biddag vasgestel. In daardie jaar is dr. Andrew Murray weer hier vir spesiale dienste; ook in Maart 1888. Drie jaar vantevore, in September 1885, het diewe die kerk se brandkluis oopgebreek en die kaart en transport en geldelike aantekeninge vernietig. In 1887 koop die kerkraad ’n nuwe brandkluis aan teen £5. In die dienstyd van ds. Stegmann moes die grens tussen Glen Lynden en die NG gemeente Somerset-Oos opnuut bepaal word. Op die Ringsitting van 1865 op Somerset-Oos word ’n kommissie aangestel om ondersoek in te stel na die geskil wat opnuut oor die grens ontstaan het. Op die sitting van 1860 na rapport deur die kommissie en breedvoerige samespreking, besluit die vergadering dat die plate Witmussieskloof, Klipfontein, Fonteinshoek, Elandsdrif, Esterhuispoort, Kookhuisdrif aan Somerset sal val, maar op voorwaarde ook dat die kerkrade hulle eers oor die beslissing sal uitspreek. Eers in 1869 op die sitting weer op Somerset-Oos word finaal vasgestel dat Leeuwdrif, Baviaanskrans, Krugerspos, Esterhuispoort, Wynandskraal, Stoltzkloofmond, Fonteinshoek, Groothoek, Klipfonetin, Van der Lindeskraal en Witmussieskloof aan Somerset sal val tensy die teenswoordige of latere bewoners liewer onder Glen Lynden wil sorteer.
Gemeente te groot vir een leraar
Intussen is daar op die vergadering van 21 Oktober 1861 besluit om met betrekking tot die sake op die vergadering van 13 Mei 1861 niks verder te doen in verband met die skeiding van Glen Lynden en Adelaide nie en by verkiesing van kerkraadslede in November 1862 word ’n ouderling en twee diakens plaaslik vir Glen Lynden verkies. Met die koms van ds. S.F. Feneysey in November 1925 was dit die reël om die kerkraadslede net om die helfte vir die twee middelpunte Glen Lynden en Bedford te kies, maar een van die Glen Lynden-lede moes ’n Engelssprekende wees in belang van die paar Engelssprekende lidmate. Toe die paar Engelssprekendes kort daarna die kerk vergoed verlaat en die ou Glen Lynden-deel van die gemeente so uiters klein word, is daar vereers een diaken minder aan die Glen Lynden-kant gekies. Die eerste vergadering wat daarna lig gewerp het op die Glen Lynden-sake is dié van 1 Maart 1869. Dit was die een vergadering uit 176 wat ds. Stegmann in sy 31 jaar lange dienstyd op Glen Lynden laat hou het. Op die vergadering verklaar die voorsitter dat dit die begeerte van die broeders van Glen Lynden is en dat dit ook sy voornemens was, so dikwels hy ’n kworum op die Maandag ná Nagmaal kon kry, hy op Glen Lynden sou vergader om plaaslike aangeleenthede te bespreek. By die aankondiging het dit gebly. Nooit is so ’n vergadering gehou nie. Op dieselfde vergadering kom die bouvallige toestand van die kerk op Glen Lynden ter sprake, toe die voorsitter dit nie raadsaam ag om vir herstelwerk onkoste aan te gaan nie, maar liewer die geld te bespaar vir ’n nuwe kerkgebou; ook hoop die voorsitter om al die broeders van Baviaansrivier by die volgende Nagmaal op Adelaide teenwoordig te sien.
Eindelike afstigting van Adelaide
Op 22 Februarie 1890 is die kommissie op ’n vergadering van lede woonagtig langs die Baviaansrivier gekies. Dié vier lede moes die kerkraad help op die vergadering van 31 Maart in belang van die inwoners van daardie deel van die toe nog uitgestrekte gemeente. Hulle petisie, onderteken deur 195 lidmate wat die dienste op Glen Lynden bywoon, vra dat die verdeling so gelyk moontlik gemaak moet word en dat Bedford dus by Glen Lynden aangesluit moet word. Die kommissie besluit by meerderheid van stemme dat Bedford, wat twee uur per kar van Adelaide maar drie van Glen Lynden is, mits die leraar van Glen Lynden gereeld dienste op Bedford sal hou, sal verkies om die kerk op Glen Lynden te besoek en sodoende sal Bedford later die middelpunt van die gemeente word en sal Adelaide en Albanie moet ly. Solank dié gevaar bestaan het, besluit die kommissie, moet die grensskeiding so ’n moontlikheid verydel. Dié voorwaarde word nou die kommissie se eerste vereiste. Hulle besluit dan ook om net met Adelaide en Glen Lynden as middelpunte rekening te hou. Die skeiding moet dan sovêr as moontlik halfpad tussen die twee punte lê. Ná die kommissie besluit het oor watter plase onder watter gemeente sou val, maar aan plaasbewoners die reg gegee het om voor 1 Oktober te kies onder watter gemeente hulle wou ressorteer, besluit hulle dat Bedford neutraal sou bly: Albei leraars sou daar dienste hou, maar sal sorg om minstens twee Sondae in die maand in hulle hoofkerke op Adelaide en Glen Lynden te preek en dat Bedford nie die middelpunt van ’n afsonderlike gemeente sou word nie, solank die bogenoemde besware nie ophou bestaan nie.
Probleme met verdeling
links|duimnael|190px|Ds. [[M.L. de Villiers, leraar van September 1912 tot Desember 1919. Dié foto is omstreeks 1916 tydens sy dienstyd in Glen Lynden geneem]]
Ds. M.L. de Villiers
Ds. De Villiers het met buitengewone moeite die arbeid onder die jongmense bevorder. As bewys hiervan moet dien die oprigting van 'n debatsvereniging vir hulle een maal per maand en 'n klein Sondagskool-leeskamer. 'n Ring-Sondagskoolkonferensie is op 'n keer gehou en met een Kersfees was daar vir die kinders 'n Kersboom. Op die pastorieterrein is 'n tennisbaan vir die vermaak van die jongmense aangelê. In dié tyd is die Dingaansfees op Vleiplaas gevier. 'n Tweede sou saam met die NG gemeente Somerset-Oos gevier word, maar weens die Griep kon dit nie plaasvind nie.
Latere ontwikkelings
Ds. Hennie Geyer het op 15 Januarie 1960 leraar van Glen Lynden geword. Dit was reeds die 35-jarige predikant se derde gemeente. Hy het gereeld huisbesoek gedoen in die klein (wat getalle betref) gemeente. In sy dienstyd moes ingrypende besluite oor die geskiedkundige kerksentrum in die Baviaansriviervallei neem en is dit dan ook aan die destyds NG Kerk in Afrika oorgedra om as sendingkerk te dien. Hy bly hier tot aan die begin van 1966 tot hy na die NG gemeente Aliwal-Noord vertrek. Ds. Geyer, wat in die distrik Jamestown gebore is en in die distrik Sterkstroom grootgeword het, is op 4 Mei 2011 in die ouderdom van 87 jaar oorlede.
Chinua Achebe
Biografie
Achebe is in Ogidi, Nigerië, gebore en het Engels, geskiedenis en teologie aan die Universiteitskollege in Ibadan bestudeer. Hy was 'n Igbo. Die geskiedenis van die Igbo speel 'n belangrike rol in sy werk. Na 'n kort siekte het hy in Boston in 'n hospitaal gesterf.
Nyldelta
Geskiedenis
duimnael|regs|200px|Die Rosettasteen in die Britse Museum, [[Londen]]duimnael|links|250px|Papirusplant Menslike nedersettings bestaan al duisende jare in die Nyldelta, en landbou word hier al vyfduisend jaar lank beoefen. In die faraoniese tydperk staan die gebied as Neder-Egipte bekend. Dit is ook die "Land van Goshen" genoem. In die antieke tydperk verskaf die Nyldelta 'n groot deel van die papirus, wat destyds as basis vir die vervaardiging van skryfpapier gebruik is.
Uitlaatgas
Die uitlaatgas van 'n motor is die resultaat van die verbrandingsreaksie in 'n enjin se verbrandingskamer.
Koji Kondo
Koji Kondo (28 April 1972 – 17 April 2003) was 'n Japannese sokkerspeler. Hy het vir die Japanse nasionale sokkerspan uitgedraf.
Robinson Crusoe
Verhaal
duimnael|280px|links|’n Illustrasie van Crusoe se eiland, ook bekend as "the Island of Despair", wat gebeure uit die boek wys.
Ontvangs en opvolge
Die boek is op 25 April 1719 gepubliseer. Voor die einde van die jaar is dit vier keer herdruk. Teen die einde van die 19de eeu was dit die boek in die geskiedenis van Westerse letterkunde met die meeste herdrukke, opvolge en vertalings (selfs in tale soos Kopties en Maltees). Daar was meer as 700 alternatiewe weergawes, insluitende kinderweergawes met baie foto's en geen teks nie.
Defoe het daarna ’n minder bekende opvolg, The Farther Adventures of Robinson Crusoe (1719), geskryf. Dit was veronderstel om die laaste deel van sy stories te wees volgens die oorspronklike titelbladsy van die eerste uitgawe, maar ’n derde deel, Serious Reflections During the Life & Surprising Adventures of Robinson Crusoe, With His Vision of the Angelic World (1720), is later uitgegee.
Anton Hartman
Herkoms en opleiding
Nadat hy in 1934 aan die Hoërskool Monument op Krugersdorp gematrikuleer het, het hy in 1939 die graad B.Mus. aan die Universiteit van die Witwatersrand, Johannesburg, met lof behaal. In dieselfde jaar het hy ook die Voordraerslisensiaat (klavier) van die Universiteit van Suid-Afrika ontvang waarna hy in 1946 die M.Mus.-graad (cum laude) op die verhandeling ’n Oorsig van Europese musiek in Suid-Afrika aan Wits verwerf het. Uit sy studentejare dateer sy belangstelling in dirigeer en sy eerste kennismaking met die afrigting van klein kore en klein musikale ensembles, maar ook sy geesdrif vir Afrikaanse volksmusiek, lite musiek en eindelik kunsmusiek.
Oorsese studie
Hartman se lewensambisie was om dirigent te word. Sedert 1939 was hy in diens van die Suid-Afrikaanse Uitsaaikorporasie (SAUK) en so het ’n tydelike verplasing na Kaapstad hom in die geleentheid gestel om in 1947 opleiding in die dirigeerkuns van Albert Coates te ontvang. Terug in Johannesburg kon hy ná 1948 verskeie amateurorkeste asook operakore (in John Connell se operaspeelvakke) afrig en dirigeer, waaronder die Asafkoor.
Loopbaan by die SAUK
Vanweë die reorganisasie wat gevolg het die sentralisasie van die radiowese in Johannesburg, het die SAUK die pos hoof van musiek in die Goudstad geskep en Hartman daarin aangestel. Tog het hy sy dirigeerwerk nie laat vaar nie en op sy versoek is hy in 1964 onthef van administratiewe pleigte sodat hy hom as hoofdirigent aan die SAUK se orkes kon wy. Tot sy pensionering in 1967 het Gideon Fagan gevolglik as hoof van musiek by die uitsaaikorporasie opgetree, waarna Hartman opnuut as musiekhoof aangestel is. Hy het dié pos tot 1977 beklee en hom beywer vir die saak van Suid-Afrikaanse musiek.
Wyer deelname
Prof. Hartman se belangstellingsveld het ver buite die musiekwêreld gestrek. Hy het 'n aktiewe aandeel in die kultuurlewe gehad en was lid van die Suid-Afrikaanse Akademie vir Wetenskap en Kuns, het 36 jaar lank (amper die hele tyd as voorsitter) in die Musiekkomitee van die Federasie van Afrikaanse Kultuurvereniginge (FAK) gedien, in verskeie komitees van die departement van nasionale opvoeding sitting gehad, was raadslid van die Randse Afrikaanse Universiteit en in 1981 van die Kommissie van Ondersoek na die Skeppende Kunste. Hy het voorts in talle ander hoedanighede diens gelewer en was ook betrokke by die daarstelling van 'n Afrikaanse musiekterminologie en by die samestelling van die Suid-Afrikaanse musiekensiklopedie, waarvan die eerste Afrikaanse deel onder redaksie van prof. dr. J.P. Malan in 1980 verskyn het.
Willem Kloos
De Nieuwe Gids
Kloos het ook baie van sy sonnette in De Nieuwe Gids gepubliseer. Hierdie sonnette word oor die algemeen as Kloos se beste letterkundige werk, en as kenmerkend van die standpunte van die Tachtigers, beskou. Die gedigte beskryf die gevoelens van die digter en die veranderinge in sy stemming. Die mees aangehaalde digreël uit Kloos se digkuns is waarskynlik "Ik ben een God in 't diepst van mijn gedachten".
Britt Daniel
Britt Daniel (* 1971) is die medestigter, voorsanger en kitaarspeler van die rockgroep Spoon.
Internasionale Finansiële Verslagdoeningstandaarde (IFRS)
Aanvaarding
Aangesien dit moeilik is om die posisie in die verskillende jurisdiksies op datum te hou, word die volgende drie bronne van inligting oor die huidige wêreldwye aanvaarding van IFRS aanbeveel:
"GAAP" in die VSA
IFRS word soms as beginselgebaseerd beskryf, in teenstelling met 'n reëlgebaseerde benadering van US GAAP. In US GAAP is daar meer voorskrifte wat vir spesifieke bedryfstakke geld.
Kwalitatiewe eienskappe van finansiële inligting
Die raamwerk behandel die kwalitatiewe eienskappe van finansiële inligting onder die volgende opskrifte:
Elemente van finansiële state
In die Konseptuele Raamwerk word die elemente van finansiële state soos volg gedefinieer:
Erkenning van elemente van finansiële state
'n Item word in die finansiële state erken wanneer:
Aanbieding van finansiële state
IFRS finansiële state bestaan uit:
Colin Salmon
Colin Salmon (gebore 6 Desember 1962) is 'n Engelse akteur. Hy is bekend vir sy rolle in die rolprente The World Is Not Enough (1999), Resident Evil (2002), AVP: Alien vs. Predator (2004), en Punisher: War Zone (2008).
Boeing P-26
Die Boeing P-26 is 'n monovlerk vegvliegtuig, vervaardig deur Boeing en die eerste wat geheel en al uit metaal gebou is in Amerika. Dit was ook die laaste Amerikaanse vegvliegtuig wat 'n oop kajuit en vaste onderstel gehad het. Die vliegtuig was bekend as die Peashooter.
Asetofenoon
Hierdie verbinding word in natuurlike produkte soos melk, sjokolade, framboos, ertjies en kaneelolie aangetref.
KFC Uerdingen 05
Die klub se finansies sien die laaste paar seisoene effe beroerd daar uit en die klub kon nie vir die 2005/06-seisoen 'n Regionalliga-lisensie bekom nie. KFC ding dus tans in die Oberliga Noord-Ryn mee.
Chimamanda Ngozi Adichie
Chimamanda Ngozi Adichie (gebore 15 September 1977) is 'n Nigeriese skrywer van romans, kortverhale en nie-fiksie. Sy is veral bekend vir die romans Purple Hibiscus (2003), Half of a Yellow Sun (2006) en Americanah (2013), asook die kortverhaalbundel The Thing Around Your Neck (2009).
Austin, Texas
Austin is die hoofstad van die Amerikaanse deelstaat Texas en die setel van die administratiewe distrik (county) Travis. Austin is in Sentraal-Texas op die oostelike rand van die Amerikaanse Suidweste geleë en is die vierde grootste stad in Texas en die vyftiende grootste in die Verenigde State. Dit was die derde snelgroeiendste grootstad in die land van 2000 tot 2006. Volgens die Julie 2009 Amerikaanse sensusskatting het Austin 'n bevolking van 786 382 en is dit die kulturele en ekonomiese sentrum van die Groter Austin metropolitaanse gebied, wat 'n bevolking van 1 705 075 het en daarby die 35ste grootste metropolitaanse gebied in die Verenigde State is.
Nivenia levynsiae
Nivenia levynsiae is 'n immergroen struik wat deel van die Iridaceae familie is. Die spesie is endemies aan die Wes-Kaap en is deel van die fynbos-bioom. Dit kom in die Kogelberg voor waar sy voorkomsgebied kleiner as 200 km2 is. Die plant groei in rotsagtige gebiede en spruit uit nadat dit gebrand het, die plant word dus nie bedreig nie. Die plant word as seldsaam beskou.
Blanche Barton
In 1999 het Barton 'n leidende rol gespeel by die vergeefse poging om die Sataniese Black House in San Francisco terug te koop - 'n gebou waarin talle van die Kerk se rituele uitgevoer is.
Eienskappe van binêre bewerkings
1. Kommutatiewe eienskap
3956                                                       2300
2. Assosiatiewe eienskap
c. (4 x 2) x 5 = 40                                   d. (100 x 4) x 10 = 4 000
Uit die bostaande bewerkings is dit duidelik dat die volgorde waarvolgens getalle bymekaargetel of met mekaar vermenigvuldig word, nie van belang is nie.
3. Distributiewe eienskap
Uit die bostaande bewerkings is dit duidelik dat dit geen verskil maak of ons eers die getalle binne die hakie optel of aftrek en dan met die getal voor die hakie vermenigvuldig nie, en of ons eers die getalle binne die hakie met die getal daarvoor vermenigvuldig en dan die produkte van mekaar aftrek of bymekaartel nie.
NG gemeente Springs-Noord
Gemeentestigting
Ds. J.J. Struwig volg ds. Benadé in Februarie 1946 op, en tydens sy tweejarige bediening is die skuldelas aanmerklik verminder. Hy vertrek weer in Februarie 1948. In Mei 1948 word ds. R.J.N. van Tonder hier bevestig. Die skuld is drie jaar later, ná 'n paar groot pogings, geheel en al uitgedelg, en einde 1951 is 'n nuwe orrel geïnstalleer, terwyl 'n doeltreffende kerksaal ook toe in aanbou was en veral voorsiening sou maak vir doeltreffende en behoorlike jeugbearbeiding.
Fotochemie
'n Goeie voorbeeld van 'n fotochemiese reaksie is die reaksie van chloor met 'n alkaan soos metaan CH_4:
Karen Jønsson
Karen Jønsson (17 Januarie 1909 – 2 Desember 1942) was 'n Deense komponis en aktrise. Sy was bekend vir haar rolle in die rolprente En fuldendt gentleman (1937), ''Frk. Møllers jubilæum (1937), Alarm (1938), en I dag begynder livet'' (1939).
Byeboerdery
Oorsprong
Al die Apis mellifera-subspesies kan moontlik uitteel en hibridiseer. Baie byteeltmaatskappye strewe om selektief te broei en kruisteelvariante vir gekose kwaliteite te lewer, soos pes- en parasietweerstand, goeie heuningproduksie, swermbeheer, vrugbare voortplanters en kalm geaardheid. Sommige van hierdie basters word bemark onder spesifieke handelsname, soos die "Buckfast Bee" of "Midnite Bee". Die voordele van die aanvanklike F1-basters wat deur kruisteelt gelewer word sluit in: baster-sterkte, verhoogde heuningproduksie en groter siekteweerstand. Die nadeel is dat in latere generasies hierdie voordele kan vervaag. Verder is basters geneig om baie beskermend te wees, indien nie suiwer aggressief nie.
SSV Markranstädt
Geskiedenis
Na die Tweede Wêreldoorlog is die twee oorblywende klubs deur die Geallieerdes ontbind, maar in 1947 is een klub as opvolger vir al die voorgangers op die been gebring: ZSG Markranstädt. Hierdie klub het in tipies Oos-Duitse styl onder die naamsveranderinge deurgeloop (kyk hieronder). Met die hereniging van Duitsland in 1990 is die klub herstig met die huidige naam.
Byeboerdery
Makmaak van wilde bye
Die bepalende boek oor die geskiedenis van byeboerdery is 'The World History of Beekeeping and Honey Hunting' deur Eva Crane.
Michael Crichton
Lewensloop
Crichton het aan die Harvard Mediese Skool studeer en gedurende sy studentejare sy eerste boeke onder die skuilname John Lange en Jeffery Hudson gepubliseer. Sy boek Jurassic Park is in 1993 deur Steven Spielberg verfilm en was wêreldwyd 'n treffer. Van sy ander romans wat later lokprente geword het, is Congo, The Lost World, Rising Sun en Sphere. Hy het ook die Amerikaanse Kongres oor die gevare van wetenskap en politiek toegespreek.
Byeboerdery
Ontwikkeling van korfontwerpe
Langstroth se ontwerp van beweegbare koekkorwe was deur byeboere en ontdekkers aan beide kante van die Atlantiese Oseaan aangegryp en 'n wye verskeidenheid beweegbare korwe was ontwerp en vervolmaak in Engeland, Frankryk, Duitsland en die Verenigde State. Klassieke ontwerpe het in elke land ontwikkel: Dadant- en Langstroth-korwe is steeds oorheersend in die VSA; in Frankryk het die Georges de Layens 'deur-korf' populêr geword en in die VK het die British National-korf so laat as die 1930's die standaard geword, terwyl die kleiner Smith-korf steeds in Skotland gewild bly. In die Skandinawiese lande en in Rusland het die gebruik van tradisionele 'deur-korwe' voortgeduur tot laat in die 20ste eeu, en word hulle steeds aangehou in sekere gebiede. Die Langstroth- en Dadant-ontwerpe bly egter alomteenwoordig in die VSA en ook in dele van Europa, alhoewel Swede, Denemarke, Duitsland, Frankryk en Italië almal hulle eie nasionale korfontwerpe het. Streeksvariëteite van korwe ontwikkel om die klimaat, blomproduksie en die reproduktiewe kenmerke van die verskeie subspesies van die plaaslike heuningby in elke bio-streek in ag te neem.
Pioniers van praktiese en kommersiële byeboerdery
Die 19de eeu produseer 'n ontploffing van innoveerders en uitvinders wat die ontwerp en produksie van byekorwe, bestuurstelsels en boerdery met verbetering deur selektiewe broeiery, heuning uitspinners en bemarking vervolmaak. Prominent onder hierdie innoveerders was:
Moses Quinby, gereeld verwys na as "die vader van kommersiële byeboerdery in die Verenigde State" en skrywer van "Mysteries of Bee-Keeping Explained" (1853).
Ontwikkeling van byeboerdery in die Verenigde State
Oorspronklik was byeboerdery beoefen vir die bye se heuning-oes, alhoewel oesbestuiwing deesdae dikwels 'n groter gedeelte van 'n kommersiële byeboer se inkomste verskaf. Ander korfprodukte is stuifmeel, koninginjellie en maagdewas, wat voeding en medisinale gebruike het, en byewas wat gebruik word vir die maak van kerse, kosmetiek, houtpolitoer en vir modelering. Die moderne gebruik van korfprodukte het min verander sedert antieke tye.
Byverhurings en migrerende byeboerdery
Een kommersiële byeboer rapporteer beweging van sy korwe van Idaho na Kalifornië in Januarie om voor te berei vir die amandelbestuiwing in Februarie, dan na die appelboorde in Washington in Maart, daarna na Noord-Dakota twee maande later vir heuningproduksie, en dan terug na Idaho teen November – 'n toer van etlike duisend myle. Ander trek van Florida na New Hampshire of na Texas. Omtrent twee derdes van VSA se plaaslike bye besoek Kalifornië vir die amandelbloeisels in Februarie.
Koningin
Die koningin is die enigste seksueel-volwasse wyfie in die korf en al die wyfie werkerbye en manlike hommelbye is haar afstammelinge. Die koningin kan tot drie jaar of meer lewe en is bekwaam om tot 'n halfmiljoen of meer eiers in haar leeftyd te lê. Op die spits van die lê-seisoen (laat lente tot somer) kan 'n goeie koningin 3000 eiers lê in een dag – meer as haar eie liggaamsgewig. Dit is egter uitsonderlik: 'n vrugbare koningin kan piek by 2000 eiers op 'n dag, maar 'n gewone koningin mag net 1500 eiers lê op 'n dag. Die koningin word gekweek van 'n normale werkereier, maar word meer gevoer met 'n stof genoemd koninginjellie as normale werkers – dit veroorsaak 'n radikale verskillende groei en gedaantewisseling. Die koningin beïnvloed die kolonie deur die produksie en disseminasie van 'n verskeidenheid feromone of geurstowwe. Een van die geurstowwe onderdruk die ontwikkeling van eiersakke in al die wyfie werkerbye in die korf en verhoed dat hulle eiers lê.
Callyspongia tuberculata
Die spons behoort tot die genus Callyspongia en tot die familie Callyspongiidae. Die wetenskaplike naam van die spesie is die eerste keer geldig gepubliseer in 1887 deur Lendenfeld.